Rezumatul Studiului 12 – Ziua Domnului

1. **SURSA AUTORITĂŢII. 2 Petru 3:1-2.**
	* Petru prezintă aici sursa autorităţii pentru a crede în binecuvântata speranţă a celei de-a doua veniri.
	* VECHIUL TESTAMENT. *Sfinţii profeţi*. Vechiul Testament este o sursă autorizată care nu poate fi contrazisă.
	* NOUL TESTAMENT. *Poruncile lui Isus*. Mare parte din Noul Testament (scrierile apostolilor) era deja cunoscut şi acceptat de biserică atunci când Petru a scris aceste cuvinte (v. 15-16)
2. **ÎNDOIALA. 2 Petru 3:3-4.**
	* Batjocoritorii neagă realitatea celei de-a doua veniri.
	* Totuşi, afirmaţia lor trebuie luată în considerare. Nu este adevărat că timpul trece, oamenii mor şi totul pare la fel?
	* De aici importanţa de a ne încrede în Sursa autorizată, care ne dă siguranţa împlinirii promisiunii.
3. **AŞTEPTAREA. 2 Petru 3:5-10.**
	* Cu adevărat a rămas totul la fel ca în ziua Creaţiunii? Nu. Potopul este dovada clară a marilor schimbări care au avut loc pe Pământ din cauza răutăţii omului.
	* La fel ca atunci când Dumnezeu a distrus Pământul cu apă, are pregătit foc pentru a-l distruge din nou (v. 5-6).
	* De ce întârzie atunci să facă acest lucru?
		+ Din perspectiva lui Dumnezeu, nu este întârziere (v. 8).
		+ El este răbdător cu noi şi ne dă timp ca să ne pocăim (v. 9).
4. **PERICOLUL AŞTEPTĂRII. 2 Petru 3:11-13.**
	* Aşteptarea ne poate determina câteva atitudini periculoase:
		+ A stabili date. Reînviorează credincioşii cu mare avânt. Dar după ce trece data, se deschide poarta descurajării şi a îndoielii.
		+ A se gândi la Revenire ca la un eveniment foarte îndepărtat. Moralitatea noastră se relaxează şi încetăm să veghem (Matei 24:43-51).
	* De aceea, Petru ne invită să grăbim revenirea lui Isus, concentrându-ne toate energiile în răspândirea Evangheliei şi trăirea unei vieţi sfinte.
5. **CUM SĂ TRĂIM AŞTEPTAREA. 2 Petru 3:14-18.**
	* Petru îşi încheie epistola cu trei avertizări de care fiecare dintre noi ar trebui să ţinem seama:
		+ Să ne dăm silinţa să fim în pace cu Dumnezeu, prin meritele lui Hristos (v. 14-15).
		+ Să nu căutăm în scrierile profeţilor, sau în scrisorile lui Pavel, scuze ca să păcătuim (v. 15-16).
		+ Să nu fim târâţi de „rătăcirea acestor nelegiuiţi”, ci să creştem în har şi cunoaşterea lui Isus Hristos.